Nytt klubbhus og elgbane i Tynset JFF

Prosjektet startet høsten 2021. Dette var en periode med mye Covidsmitte og stadig økende materialpriser, samt avlysning av NM i jaktfeltskyting i to runder.

Styret besluttet i 2021 at byggingen skulle settes i gang. Den økonomiske rammen var på kr. 3.6 mill kroner pluss en dugnadsinnsats verdsatt til kr 500.000. Det ble satt i gang søknader om penger, opptak av lån og avtaler med håndverkere. Vi ble møtt med positive signaler fra alle hold, og mange gode avtaler ble inngått.

Etter en del rivingsarbeid kom bygningsarbeidet i gang i desember 2021. Alt har ikke gått på skinner, men i dag er vi 99% ferdig. Klubbhuset er tatt i bruk, elgbanen skal stå ferdig til vårens NM.

Økonomisk ser det ut til at oppsatt budsjett vil holde, takket være tilskudd fra Sparebankstiftelsen Hedmark, Gjensidigestiftelsen, Nord-Østerdal Kraftlag og Tynset Kommune. Spillemidlersøknader tar litt lenger tid, håpet er at vi har penger på bok når alt er oppgjort.

Vi håper at medlemmene vil ta i bruk anleggene. Huset kan brukes til forsamlinger inntil 35 deltagere, så det kan leies ut til mange typer møter.

Nyvinningen skytesimulator er oppe og går, en fantastisk morsom og nyttig investering.

En stor takk til alle som har bidratt i byggeperioden.

Byggekomiteen har bestått av: Jon Erik Hansson, Geir Løkken, Stig Nesseth og Oddbjørn Dalløkken